b'\n_START_ARTICLE_\nMikko Immonen (puoluesihteeri)\n_START_PARAGRAPH_\nMikko Immonen (16. lokakuuta 1933 Rantasalmi \xe2\x80\x93 6. maaliskuuta 2017) oli Suomen Keskustan puoluesihteeri Johannes Virolaisen puheenjohtajuuden loppukauden 1970\xe2\x80\x931980. Immonen oli Keskustan ns. K-linjan luottomies eik\xc3\xa4 tullut erityisen hyvin toimeen Virolaisen kanssa. H\xc3\xa4nen v\xc3\xa4itet\xc3\xa4\xc3\xa4n my\xc3\xb6t\xc3\xa4vaikuttaneen siihen, ett\xc3\xa4 Virolainen h\xc3\xa4visi keskustan puheenjohtajuuden Paavo V\xc3\xa4yryselle Turun puoluekokouksessa 1980._NEWLINE_Immonen oli koulutukseltaan yhteiskuntatieteiden maisteri. H\xc3\xa4n toimi Maakansan toimittajana ja toimitussihteerin\xc3\xa4 vuosina 1954\xe2\x80\x931959, ulkoasiainministeri\xc3\xb6n teht\xc3\xa4viss\xc3\xa4 vuosina 1960\xe2\x80\x931970 ja Alkon johtokunnan j\xc3\xa4senen\xc3\xa4 vuosina 1980\xe2\x80\x931994.'